《祁阳成逸画浯溪图相示为作长句》
宋代·王安中

少文阅世老不出，自画云山满墙壁。澄怀观道追所历，坐觉琴声隐金石。

我亦七年湖外客，梦中犹泛湘江碧。浯溪之图喜新得，身卧岭南心岭北。

忆尝留语溪边僧，异时人读唐中兴。说与此乃秦典刑，三句入韵之罘铭。

今欲复作谁可令，似有元结无真卿。风烟惨淡万古情，不如且寻画隐成。

作者简介：王安中(1075～1134) 北宋末、南宋初词人。字履道，号初寮。中山阳曲（今山西太原）人。年青时曾从师苏轼、晁说之。晁教以为学当谨初，故牓其室为初寮。哲宗元符三年(1100)进士。徽宗时历任翰林学士、尚书右丞。以谄事宦官梁师成、交结蔡攸获进，又附和宦官童贯、大臣王黼，赞成复燕山之议，出镇燕山府。后又任建雄军节度使、大名府尹兼北京留守司公事。靖康初，被贬送象州安置。高宗即位，又内徙道州，复任左中大夫，不久去世。